**Príloha č. 2 Okruh otázok k PTK**

1. Považuje účastník PTK zverejnené dokumenty k zákazke, za dostatočné, určité a zrozumiteľné z pohľadu jednoznačného definovania predmetu zákazky, požiadaviek na predmet zákazky a zabezpečenia čestnej hospodárskej súťaže, ktorý bude umožňovať predloženie kvalifikovanej ponuky?

Ak nie, prosím, uveďte dôvody a návrhy na doplnenie opisu predmetu zákazky, resp. identifikovanie prekážok, pre ktoré na základe poskytnutého opisu nie je možné predložiť kvalifikovanú ponuku.

1. Má zmysel zvažovať rozdelenie celého predmetu zákazky na časti? Považuje rozdelenie predmetu zákazky na časti, ako vhodné / primerané vzhľadom charakteru (servisu a rozvoja toho istého IT systému ) zákazky? Ak delenie zákazky je prospešné, identifikujte prosím jeho benefity.
2. Považujete lehotu dodania predmetu zákazky (servisný paušál - kontinuálne, nadpaušál – podľa potreby verejného obstarávateľa v zmysle objednávok počas 48 mesiacov, vývoj Inkrementu 2 v rozsahu Katalógu požiadaviek v zmysle objednávok počas 36 mesiacov) za primeranú? Ak nie, akú lehotu dodania považujete vzhľadom na rozsah predmetu zákazky za primeranú?
3. Sú podmienky účasti technickej alebo odbornej spôsobilosti vhodne určené?
4. V súvislosti s podmienkou účasti technickej alebo odbornej spôsobilosti, sú typy zmlúv (referencií) a obdobie (4 roky), za ktoré majú byť tieto zmluvy plnené/nastavené primerané?
5. Verejný obstarávateľ navrhuje aplikovať podmienky účasti technickej alebo odbornej spôsobilosti podľa § 34 ods. 1 písm. g) zákona o verejnom obstarávaní, t. j. požaduje predložiť údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov za posledných 7 rokov. Je podľa Vášho názoru požiadavka verejného obstarávateľa, vzhľadom k rozsahu zákazky, nastavená primerane (počet expertov, požadovaná prax v podobe praktických skúseností, certifikácia)?

Ak nie prosím vysvetlite neprimeranosť požiadavky a navrhnite podľa Vás primerané požiadavky.

1. Máte uzatvorené poistenie zodpovednosti na predmet podnikania (poistenie IT služieb)? Ak áno, v akej výške máte toto zodpovednostné poistenie? Máte možnosť si rozšíriť rozsah/výšku poistenia IT služieb, pokiaľ by ste boli úspešný vo verejnom obstarávaní? Verejný obstarávateľ požaduje poistenie ako súčasť obchodných podmienok.
2. Verejný obstarávateľ má úmysel nastaviť zabezpečovací inštitút bankovej záruky, aby znížil riziko počas implementácie zákazky. Preto do obchodných podmienok zaradil povinnosť predloženia bankovej záruky vo výške 1 000 000 €. Považuje výšku bankovej záruky za akceptovateľnú vzhľadom k rozsahu zákazky? Ak nie prosím vysvetlite a navrhnite podľa Vás primeranú výšku bankovej záruky ako zabezpečovací inštitút počas implementácie zákazky.
3. Považujete odhad verejného obstarávateľa, ktorý identifikoval rozsah kapacít pre riadne splnenie zákazky na strane úspešného uchádzača za primeraný? Ak nie prosím odhadnite potrebné kapacity na strane budúceho dodávateľa za jednotlivé služby tvoriace predmet zákazky do nižšie uvedenej tabuľky. Poznámka: rozsah bol odhadnutý na viac ako 22 000 človekodní za celý predmet zákazky, pričom za jednotlivé služby (Služby technickej a aplikačnej podpory (paušál) rozsah 3000 až 4000 človekodní; za Služby technickej a aplikačnej podpory (nadpaušál) + Služby aplikačného rozvoja (nadpaušál) - rozsah cca 6300 človekodní; Služby vývoja inkrementu 2 (nadpaušál) – rozsah 12 800 človekodní odhadnutých cez Katalóg požiadaviek XLS súbor).
4. Aká je Vami odhadovaná cena za predmet zákazky (za Služby technickej a aplikačnej podpory (paušál); za Služby technickej a aplikačnej podpory (nadpaušál) + Služby aplikačného rozvoja (nadpaušál); Služby vývoja inkrementu 2 (nadpaušál)? Prosím vyplňte nižšie uvedenú tabuľku.

Tabuľka pre identifikáciu rozsahu kapacít a ceny pre jednotlivé služby

|  |  |  |  |  |
| --- | --- | --- | --- | --- |
| **Názov položky** | **Merná jednotka** | **Počet jednotiek za obdobie zákazky**  | **Jednotková cenav EUR bez DPH** | **Celková cena v EUR bez DPH** |
| **Služby technickej a aplikačnej podpory (paušál)** | počet človekodní/ štvrťročnýpaušálnypoplatok |  |  |  |
| **Služby technickej a aplikačnej podpory (nadpaušál)/(Služby aplikačného rozvoja (nadpaušál)** | človekodeň |  |  |  |
| **Služby vývoja Inkrementu 2 (nadpaušál)** | človekodeň |  |  |  |